Един противоречив урок

Една от целите на този урок, всъщност основната, беше учениците да почувстват, че са част от една общност в която трябва да си помагат и да се уважават.

И понеже говорим за ученици в първи клас всичко се постига, т.е. изговаряме си подготвените думички, децата гледат умно и почти са ни разбрали и...два дена след това имаме ситуация, която е антоним на това, което сме отметнали като свършена работа. Има уроци и теми при които учителят е доволен, ако поне един чифт очи се отворят по-широко от това, което той преподава и това е знакът, че е успял. Но да знаете има и такива уроци при които дори и едни широко затворени очи изгубват идеята и ти- учителят не си успял.

Основната цел, която си бях поставила в урока се оказа утопия и ми донесе толкова разочарование и негатив, че започнах да се съмнявам в правилността на собствените си мисли и идеи.

Винаги съм знаела, че ние преподаващите не можем да научим или накараме когото и да било: дете в първи клас или по-голям ученик или възрастен, да бъде част от нещо: група или общност, ако не съществува такава потребност у него. Не можем да научим никого на уважение към общността, ако това чувство е предназначено само за ограничен кръг. И най-ценното е, че не можем да станем приятели на хора, които не са способни да бъдат ничии такива.

В този клас пледираме за толерантност от първия ни ден заедно, но този процес се оказа едностранен. Толкова много грешки и да благодаря за уроците произтекли от това. Всеки от нас си има собствена патология и доста често е подвластен на емоции, които не са положително заредени, и точно това е чудесното, защото така ни се дава възможност да се сборим с емоциите си и да извадим от себе си най-добрата реакция, за да бъдем добрия пример за нашите деца.

Уроците и темите заложени в учебните програми или в програми като „ Научи се да даряваш“ се започват от нас учителите, но се продължават от живота и в него и всеки избира своя лъч по който да тръгне, а накъде води той...? Може би натам или до там, докъдето всъщност искаме и сме готови да стигнем. Надявам се само мястото да е добро!